Asabotsy

Ny Asabotsy na Sabotsy dia andro fahenina ao amin' ny herinandro manomboka amin' ny andro Alatsinainy, fa andro fahafito kosa ao amin' ny herinandro manomboka amin' ny andro Alahady. Amin' ny Malagasy mandala ny nentin-drazana dia andro fahatelo izy raha manomboka amin' ny Alakamisy ny herinandro. 
 Fiforonan-teny 
Ny teny malagasy hoe Asabotsy na Sabotsy dia avy amin' ny teny arabo hoe السبت / as-sabt izay avy amin' ny teny hebreo hoe שָׁבַת / shabbat na avy amin' ny teny hebreo hoe shabbos izay samy manondro ny andro Asabotsy sady midika hoe "andro fitsaharana" na "andro fialan-tsasatra" (jereo: Sabata). 

 Ny andro Asabotsy eo amin' ny kolontsaina malagasy 

 Laharan' ny Asabotsy ao amin' ny herinandro 
Amin' ny Ntaolo malagasy dia andro fahatelo ny Asabotsy raha manomboka amin' ny Alakamisy ny herinandro.

 Ny finoana momba ny andro Asabotsy 
Andro mibontsina ny Asabotsy ka fitomaniana ny maty sady fanaovana ny famoizana sy afana"Asabotsy", Régis Rajemisa Raolison, Rakibolana malagasy, 1985..

Ny Asabotsy mifoha Alahady (izany hoe Asabotsy alina), toy ny Alarobia mifoha Alakamisy, dia natao ho fotoana tsara fanaovan-javatra lehibe: raha mandeha hivahiny lavitra dia kendrena ny hahatongavana Asabotsy alina, ka ny marain' ny Alahady no manao izay tokony hatao ao amin' ilay toerana aleha"Alarobia", H. Rabeony sy ny namany, Firaketana ny fiteny sy ny zavatra malagasy, 1937-1963..

 Ohabolana momba ny Asabotsy 
 Zoma tsy hendry, ka Asabotsy vao fiharatra.

 Jereo koa 

 Alatsinainy - Talata - Alarobia - Alakamisy - Zoma - Alahady
 Sabata
 Sabata jiosy
 Sabata kristiana

 Tetiandro
 Tetiandro malagasy

 Tetiandro gregôriana: Janoary, Febroary, Marsa, Avrily, Mey, Jona, Jolay, Aogositra, Septambra, Ôktôbra, Nôvambra, Desambra.

 Loharano sy fanamarihana